Flector a Ibuprofen
Dobrý deň,som po otoplastike a chcem sa spýtať ci môžem užívať súčasne flector a ibu 800?
Dobrý deň,
ďakujeme za Vašu otázku.
Lieky Flector a Ibuprofen patria do skupiny nesteroidových protizápalových liekov. Súbežné podanie dvoch liečiv z tejto skupiny sa neodporúča vzhľadom k možnému zvýšeniu nežiaducich účinkov oboch liekov (napríklad zvýšené riziko gastrointestinálnych vredov a krvácania).
Pokiaľ analgetický účinok Flectoru nie je dostačujúci, je možné podať liek s obsahom paracetamolu (Paralen, Panadol..), pričom časový rozostup medzi liekmi by mal byť aspoň 4 hodiny.
Prajem pekný zvyšok dňa.
S pozdravom
Mgr. Emma Halás Haluščíková